
KĖDAINIŲ RAJONO SAVIVALDYBĖS TARYBA

SPRENDIMAS
DĖL KĖDAINIŲ RAJONO SAVIVALDYBĖS TARYBOS 2019 M. LAPKRIČIO 29 D. SPRENDIMO NR. TS-256 „DĖL BUDINČIO GLOBOTOJO VEIKLOS ORGANIZAVIMO KĖDAINIŲ RAJONO SAVIVALDYBĖJE TVARKOS APRAŠO PATVIRTINIMO“ PAKEITIMO 

2021 m. spalio 29 d. Nr. TS-244    
Kėdainiai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Kėdainių rajono savivaldybės taryba n u s p r e n d ž i a :
Pakeisti Budinčio globotojo veiklos organizavimo Kėdainių rajono savivaldybėje tvarkos aprašo, patvirtinto Kėdainių rajono savivaldybės tarybos 2019 m. lapkričio 29 d. sprendimu Nr. TS-256 „Dėl Budinčio globotojo veiklos organizavimo Kėdainių rajono savivaldybėje tvarkos aprašo patvirtinimo“ 30 punktą ir išdėstyti jį taip:
„30.	Budinčiam globotojui Globos centras moka toliau nurodytas išmokas, kurios pervedamos į Budinčio globotojo nurodytą asmeninę sąskaitą:
30.1. 1,0 Lietuvos Respublikos Vyriausybės nutarimu nustatytos minimaliosios mėnesinės algos (toliau – MMA) dydžio mėnesinį atlygį, kai šeimoje nėra apgyvendintas vaikas;
30.2. atlygį už vaiko priežiūrą:
30.2.1. 1,5 MMA dydžio mėnesinį atlygį, kai Budinčio globotojo šeimoje apgyvendintas 1 vaikas;
30.2.2. 2,0 MMA – kai Budinčio globotojo šeimoje apgyvendinti 2 vaikai;
30.2.3. 2,8 MMA – kai Budinčio globotojo šeimoje apgyvendinti 3 vaikai;
[bookmark: _Hlk53403466]30.3. jeigu apgyvendintas kūdikis arba vaikas iki trejų metų amžiaus arba vaikas, kuriam nustatytas neįgalumas, arba 12–16 metų vaikas, už kiekvieną tokį vaiką yra papildomai mokamas 0,5 MMA dydžio mėnesinis atlygis;
30.4. jeigu apgyvendintas paauglys nuo 16 metų amžiaus, už kiekvieną tokį vaiką yra papildomai mokamas 0,75 MMA dydžio mėnesinis atlygis; 
30.5. už vaiko priežiūrą kriziniais atvejais (kai vaikas laikinai apgyvendinamas pas budintį globotoją pagal Valstybinės vaiko teisių apsaugos ir įvaikinimo tarnybos prie Socialinės apsaugos ir darbo ministerijos Vaiko laikino apgyvendinimo aktą, jam nenustačius globos (rūpybos)) kartu su 30.2–30.4 nurodytu atlygiu už kiekvieną tokį vaiką yra papildomai mokamas 0,5 MMA dydžio mėnesinis atlygis;
30.6. 1,0 MMA dydžio mėnesinį atlygį, kai Budinčiajam globotojui teikiamos atokvėpio paslaugos arba jis dėl ligos laikinai negali prižiūrėti vaikų
30.7. kiekvienam Budinčio globotojo šeimoje apgyvendintam vaikui išlaikyti skirtą vaiko globos (rūpybos) išmoką, mokamą pagal Lietuvos Respublikos išmokų vaikams įstatymą;
30.8.  išmokas vaikui, mokamas Išmokų vaikams įstatymo nustatyta tvarka, vaikui skirtą slaugos ir priežiūros (pagalbos) išlaidų tikslinę kompensaciją, mokamą pagal Lietuvos Respublikos tikslinių kompensacijų įstatymą, ir kitas išmokas, jei teisė gauti šias išmokas vaikui ir globėjui (rūpintojui) numatyta įstatymuose;“.

